Programmet har hatt ulike sendetidspunkt. I begynnelsen gikk programmet mellom 07:00 og 10:00. 20. september 2010 ble dette utvidet til 06:30 til 10:00 i forbindelse med at programmet Grisetidlig sluttet å gå hverdager. 6. januar 2012 ble sendetiden redusert til 06:30 til 09:00 for å gi plass til det nye programmet Miksteip, men sendetiden ble utvidet igjen 28. januar 2013 til 06:00–09:00, da P3natt kortet ned sendeflaten en halvtime. Denne sendeflaten besto frem til høstsesongen 2017, da den ble utvidet til 06:00–10:00. Denne sendeflaten varte helt frem til våren 2022, da det fra 9. mai av ble endret tilbake til 06:00–09:00 for å gi plass til P3Ligaen og Med All Respekt, som da flyttet fra P13 til P3.